ΓΡΑΠΤΗ ΕΡΩΤΗΣΗ E-0511/01

υποβολή: Karla Peijs (PPE-DE) προς το Συμβούλιο

(23 Φεβρουαρίου 2001)

Θέμα: Διευρωπαϊκό δίκτυο μεταφορών και ανάπτυξη της εσωτερικής ναυσιπλοΐας

Έχειποβληθεί στην Ευρωπαϊκή Επιτροπή έκθεση σχετικά με τα σημεία συμφόρησης στις οδούς ναυσιπλοΐας (Λίλλη, 23 Νοεμβρίου 2000). Η έκθεση αυτή επανεξετάζει την κατάσταση του διευρωπαϊκού δικτύου εσωτερικών πλωτών μεταφορών πέντε χρόνια μετά τη θέση σε εφαρμογή των αποφάσεων-πλαίσιο για το διευρωπαϊκό δίκτυο μεταφορών (ΤΕΝ). Η έκθεση προβαίνει σε επισκόπηση του ιστορικού των πολιτικών για το ΤΕΝ, αρχίζοντας από τη Λευκή Βίβλο για την Ανάπτυξη, τον Ανταγωνισμό και την Απασχόληση (1992). Ο αρχικός κατάλογος των σχεδίων έχει αξιολογηθεί και προσδιορισθεί λεπτομερέστερα από την Ομάδα Christophersen και έχει διαμορφωθεί από τις αρχές που θέσπισε το Συμβούλιο του Essen το 1994, το οποίο κατέληξε στην κατάρτιση ενός καταλόγου 14 σχεδίων προτεραιότητας στον οποίο δεν περιλαμβάνεται κανένα σχέδιο για την εσωτερική ναυσιπλοΐα. Είναι λυπηρό ότι η ανάπτυξη της εσωτερικής ναυσιπλοΐας βρίσκεται στο κατώτατο σημείου του καταλόγου προτεραιότητων.

Το δίκτυο εσωτερικής ναυσιπλοΐας χρειάζεται επειγόντως επενδύσεις στιςποδομές του προκειμένου να βελτιωθούν οι διατροπικές μεταφορές (θάλασσα-ποταμός, ποταμός-σιδηρόδρομος, ποταμός-οδός), να εξαλειφθούν ορισμένα σημεία συμφόρησης και να δημιουργηθούν ορισμένες συνδέσεις που θα ενισχύσουν τη λειτουργία του δικτύου.

Εν όψει της περαιτέρω ανάπτυξης των διατροπικών μεταφορών, ποιά μέτρα έχουν λάβει οι Υπουργοί Μεταφορών της Αυστρίας, του Βελγίου, της Γαλλίας, της Γερμανίας και της Ολλανδίας προκειμένου να δημιουργηθεί ένα ολοκληρωμένο διευρωπαϊκό δίκτυο εσωτερικών πλωτών μεταφορών;

Έχουν οι Υπουργοί επίγνωση του γεγονότος ότι ένα βελτιστοποιημένο δίκτυο μεταφορών με πλοία μεταφοράς εμπορευματοκιβωτίων απαιτεί ένα ελάχιστο ύψος γεφυρών πάνω από τις οδούς ναυσιπλοΐας ΤΕΝ 7,10 μ. (εμπορευματοκιβώτια τριών στρωμάτων).

Στις 5 και 6 Σεπτεμβρίου 2001 θα διεξαχθεί συνεδρίαση των Ευρωπαϊκών Υπουργών Μεταφορών στο Ρότερνταμ (Ολλανδία) σχετικά με την Εσωτερική Ναυσιπλοΐα. Κατά τη συνεδρίαση αυτή οι Υπουργοί θα εκδώσουν μια Δήλωση του Ρότερνταμ. Προτίθενται οι Υπουργοί να περιλάβουν στη δήλωσή τους τον κατάλογο σχεδίων προτεραιότητας για την ανάπτυξη της εσωτερικής ναυσιπλοΐας, τους προϋπολογισμούς και τα χρονοδιαγράμματα σχετικά με τα σχέδια αυτά;

Είναι έτοιμοι οι Υπουργοί να λάβουν περισσότερα μέτρα για να μεγιστοποιηθεί η μετατόπιση φορτίου από τις οδικές στις εσωτερικές πλωτές μεταφορές, προκειμένου να μειωθεί η κυκλοφοριακή συμφόρηση (και οι συνέπειές της όπως ο θόρυβος και η ατμοσφαιρική ρύπανση) σε ορισμένους αυτοκινητόδρομους;

Ενόψει της διεύρυνσης της Ευρωπαϊκής Ένωσης, σε ποιές ενέργειες προτίθενται να προβούν οι Υπουργοί προκειμένου να βελτιστοποιηθούν οι εσωτερικές πλωτές μεταφορές στο Δούναβη προς τη Μαύρη Θάλασσα (π.χ. εμπόδια μεταξύ Straubing και Vilshofen);

Απάντηση

(10 Ιουλίου 2001)

Η ερώτηση της Αξιοτίμου κας Βουλευτού περιέχει πολλά στοιχεία τα οποία το Συμβούλιο δύναται μόνο να λάβειπό σημείωση. Δεν αποτελεί αρμοδιότητα του Συμβουλίου να λάβει θέση επί των μεμονωμένων ή από κοινού πράξεων ορισμένων κρατών μελών ούτε επί των σχεδίων της Ευρωπαϊκής Διάσκεψης Υπουργών στην οποία μετέχουν 30 ευρωπαϊκές χώρες. Ορισμένες ειδικές πλευρές που αναφέρει η Αξιότιμος κα Βουλευτής αποτελούν αρμοδιότητα των εθνικών, περιφερειακών, ακόμη και τοπικών αρχών.

Αξίζει ωστόσο να σημειωθεί ότι ένας από τους πρωταρχικούς άξονες της πολιτικής μεταφορών της Ευρωπαϊκής Ένωσης αποσκοπεί σε προώθηση της επέκτασης των συνδυασμένων μεταφορών προκειμένου ναπάρξει εξισορρόπηση μεταξύ των διαφόρων τρόπων μεταφοράς, δίδοντας προτεραιότητα στους ασφαλέστερους και στους μη επιβλαβείς για το περιβάλλον.

Στο πλαίσιο αυτό, η ανάπτυξη της εσωτερικής ναυσιπλοΐας διαδραματίζει σημαντικό ρόλο. Το Συμβούλιο αναγνωρίζει τη σημασία της σύνδεσης Ρήνου-Μάιν-Δούναβη η οποία χαρακτηρίστηκε ως πανευρωπαϊκή δίοδος προτεραιότητος από την Ευρωπαϊκή Διάσκεψη Υπουργών Μεταφορών, το 1994 στην Κρήτη και το 1997 στο Ελσίνκι. Εν όψει της διεύρυνσης, ο Δούναβης λαμβάνει όλο και περισσότερο μια αναμφισβήτητη θέση οδού επικοινωνίας και σύνδεσης μεταξύ του εδάφους της Ένωσης και τωνποψηφίων χωρών της περιοχής, καθώς και της περιοχής της Μαύρης Θάλασσας.

Εξάλλου, ο επιθυμητός για το δίκτυο μεταφορών χαρακτήρας συνδυασμένων μεταφορών αναφέρεται συχνά στο πλαίσιο της διαδικασίας διεύρυνσης, στο επίπεδο των οργάνων των Ευρωπαϊκών Συμφωνιών τα οποία αναπτύσσουν και παρακολουθούν την προενταξιακή στρατηγική. Στο πλαίσιο αυτό θίγονται επίσης τα θέματα της ναυσιπλοΐας στο Δούναβη τόσο ως προς την διευθέτηση του ποταμού στιςποψήφιες χώρες, όσο και ως προς την αποκατάσταση της ναυσιπλοΐας στον ποταμό μετά τον πόλεμο του Κοσσυφοπεδίου.

Υπό το πνεύμα αυτό, το Συμβούλιοποστήριξε τη δράση της Διεθνούς Επιτροπής του Δούναβη προκειμένου ο ποταμός να καταστεί εκ νέου πλωτός. Το Συμβούλιο ενέκρινε, τον Ιούλιο του 2000, την κοινοτική συνεισφορά στο διεθνές ταμείο για την εκχωμάτωση του διαύλου του Δούναβη, ύψους 85 % του συνολικού εκτιμώμενου κόστους του έργου.